સંજય ગોઈન્કાની ન્યુ રાઈઝિંગે ૮મી ડિસેમ્બરના દિવસે દિલ્હીમાં યોજાયેલી રિઝર્વ બોલી પ્રક્રિયામાં પૂણે ફ્રેન્ચાઈસીસ અને ઈન્ટેક્સે રાજકોટ ફ્રેન્ચાઈસીસની ખરીદી કરી હતી. આ બન્ને ટીમો ૨૦૧૬ અને ત્યારબાદ યોજાનાર આઈપીએલમાં ભાગ લેશે. આ બે ટીમો હાલમાં સસ્પેન્ડ કરવામાં આવેલી ચેન્નાઈ સુપરકિંગ્સ અને રાજસ્થાન રોયલન્સની જગ્યા લેશે. આ ટ્વેન્ટી-૨૦ લીગમાં બન્ને ફ્રેન્ચાઈસીસ કેટલાક આંતરરાષ્ટ્રીય ક્રિકેટરોને પોતાની સાથે જોડી શકે છે.